ОПЕРАТИВНА ПРОГРАМА
 „РАЗВИТИЕ НА ЧОВЕШКИТЕ РЕСУРСИ”
Процедура за предоставяне на безвъзмездна финансова помощ

BG051PO001-2.3.02
„БЕЗОПАСЕН ТРУД”
Бюджет на процедурата:  70 000 000 лева
Краен срок за подаване на предложения (проекти): 16,30 часа на 21  декември 2011 г.

Кой може да кандидатства с проект:

Всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение, удовлетворяващи следните изисквания:

· Кандидатът да е малко, средно или голямо предприятие, което има право да осъществява дейност на територията на Република България в съответствие с действащото българско законодателство;
· Кандидатът не е микропредприятие;

· Кандидатът не може да бъде държавна /централна и/или териториална/ и/или общинска администрация: 

· Кандидатът е осигурил в предприятията задължителните здравословни и безопасни условия на труд, видно от следните документи:

· Оценка на риска

· Утвърдена програма за минимизиране на риска

· Валиден договор с регистрирана служба по трудова медицина;

· Документи, удостоверяващи създаването на орган по безопасност и здраве при работа;

· Утвърден списък на работните места и видовете работа, при които се използват лични предпазни средства за безопасност и здраве при работа. 
Кой може да бъде партньор в проекта: партньори не се допускат
Какви дейности се финансират:

· Анализ на състоянието и проектиране на организацията на трудовата дейност, общо или на отделни елементи от нея – ЗАДЪЛЖИТЕЛНА ДЕЙНОСТ;
· Mодернизация и/или реконструкция и/или обезопасяване на съществуващи обекти, технологични процеси, машини и съоръжения, свързани с подобряване условията на труд (разходи в размер до 25% от разходите по останалите дейности):
· Текущ ремонт на дълготрайни материални активи
· Закупуване на дълготрайни материални активи - оборудване, машини и съоръжения; компютри и хардуер;  стопански инвентар и др.
· Закупуване на дълготрайни нематериални активи
· Закупуване на предпазни средства и специално работно облекло;
· Разработване и придобиване на стандарти за безопасни условия на труд във връзка с въвеждане на ново работно оборудване и технологии;
· Обучение на служители за безопасна работа с нововъведено работно оборудване и технологии
· Информиране и публичност.
Забележка: Допустими са и разходи за организация и управление на проекта (в размер до 10% от разходите за изпълнение на дейностите по него).
Продължителност на проект:

· Максимална продължителност – 12 месеца

Субсидиране (максимален интензитет на безвъзмездната финансова помощ):

· Малки и средни предприятия – 100% от общите допустими разходи по проекта

· Големи предприятия – 80% от общите допустими разходи по проекта

Финансови рамки на безвъзмездната помощ (субсидията) за един проект:

· Минимум 50 000 лева, 

· Максимум 200 000 лева
Плащане на безвъзмездната помощ – три варианта:


- авансово 20% (иска се банкова гаранция), междинни (по междинни отчети за изразходвани по проекта средства) и балансово (окончателно);

- междинни (по междинни отчети за изразходвани по проекта средства) и балансово (окончателно);


- балансово (окончателно) – в съответствие с верифицираните разходи по проекта.

Забележка: По процедурата и документите за кандидатсване по нея има и редица други изисквания, ограничения и уточнения. Подробно материалите по процедурата могат да се разгледат на адреси:
www.az.government.bg  и www.eufunds.bg
„Център за консултации по усвояване на средствата  от европейските фондове за машиностроенето” при Българска Браншова Камара – Машиностроене.
За въпроси и пояснения:
e-mail: bbcm.centre@mail.bg     Виолин Ненов  0888 22 40 35

